b'\n_START_ARTICLE_\nAlbinas Gulbinskas\n_START_PARAGRAPH_\nAlbinas Gulbinskas (1926 m. lapkri\xc4\x8dio 22 d. Gudapievis, Tvere\xc4\x8diaus vals\xc4\x8dius \xe2\x80\x93 1994 m. baland\xc5\xbeio 8 d. Vilnius) \xe2\x80\x93 Lietuvos in\xc5\xbeinierius ekonomistas, habilituotas socialini\xc5\xb3 moksl\xc5\xb3 daktaras.\n_START_SECTION_\nBiografija\n_START_PARAGRAPH_\n1951 m. baig\xc4\x97 Kauno politechnikos institut\xc4\x85, \xc4\xafgijo keli\xc5\xb3 in\xc5\xbeinieriaus specialyb\xc4\x99. 1965m. apgyn\xc4\x97 ekonomikos moksl\xc5\xb3 kandidato dizertacij\xc4\x85.1980 m. ekonomikos moksl\xc5\xb3 daktaras (habilituotas daktaras, nostrifikuotas 1993 m) ._NEWLINE_1951\xe2\x80\x931953 m. Lietuvos gele\xc5\xbeinkeli\xc5\xb3 valdybos in\xc5\xbeinierius. 1953\xe2\x80\x931961 m. d\xc4\x97st\xc4\x97 Vilniaus gele\xc5\xbeinkeli\xc5\xb3 transporto technikume. 1962\xe2\x80\x931990 m. dirbo Ekonomikos institute, nuo 1981 m. Transporto problem\xc5\xb3 skyriaus vadovas, nuo 1984 m. ir instituto direktoriaus pavaduotojas moksliniam darbui. 1965\xe2\x80\x931994 m. Vilniaus in\xc5\xbeinerinio statybos instituto (nuo 1992 m. Vilniaus Gedimino technikos universitetas) d\xc4\x97stytojas. Nuo 1982 m. profesorius._NEWLINE_1990 m. dalyvavo rengiant Lietuvos Respublikos transporto pl\xc4\x97tros program\xc4\x85, Lietuvos Respublikos transporto veiklos \xc4\xafstatym\xc4\x85. \xc5\xaakiskaitinio projekto Lietuvos Respublikos transporto sistemos funkcionavimas ir koordinavimas valstyb\xc4\x97s atk\xc5\xabrimo metu dalies Logistikos pagrindai t. 1-2 moksl. vadovas ir vienas autori\xc5\xb3.'